ผู้ว่าราชการกรุงเทพมหานคร เปิดงาน Senior Club’s Day พร้อมสนับสนุนก่อตั้งชมรมผู้สูงอายุ เพื่อรองรับสังคมผู้สูงวัย
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวภายหลังเปิดงาน Senior Club’s Day ที่ศูนย์ผู้สูงอายุสวนลุมพินี ว่า Senior Club เป็นชมรมผู้สูงอายุที่ทาง กทม. มีนโยบายผลักดันให้เกิดขึ้นในทุกเขต ทุกแขวง เนื่องจากกรุงเทพมหานครเข้าสูงสังคมผู้สูงอายุอย่างสมบูรณ์แบบแล้วคือ มีผู้สูงอายุที่อายุเกิน 60 ปี มากกว่าร้อยละ 20 และในบางเขตมีผู้สูงอายุถึงร้อยละ  30กทม. ต้องเตรียมพร้อมรับมือ การรับมือมีได้ 2 มิติคือ ด้านการรักษาพยาบาลและด้านการป้องกัน แต่สิ่งที่สำคัญที่สุดคือ จะทำอย่างไรให้ผู้สูงอายุสามารถใช้ชีวิตได้ตามปกติ ให้ผู้สูงอายุติดเพื่อนแทนที่จะติดบ้านติดเตียง การทำให้ผู้สูงอายุมีสังคมมีกิจกรรม เป็นเรื่องที่ใช้งบประมาณน้อยกว่าการดูแลรักษาที่ปลายเหตุ การทำ Senior Club ขอเพียงมีพื้นที่มี่เหมาะสมเข้าถึงง่าย มีวิทยากร  หลายอย่างไม่ได้ใช้งบประมาณหลวง แต่ใช้รูปแบบการมีส่วนร่วมกรุงเทพมหานคร ได้เปิดตัวโครงการต้นแบบไปแล้ว 2 โครงการ เริ่มด้วย โครงการ Sand Box ของโรงพยาบาลราชพิพัฒน์ ที่เป็นโครงการด้านการรักษา และโครงการ Senior Club ที่ศูนย์ผู้สูงอายุสวนลุมพินี ที่เป็นโครงการต้นแบบในการป้องกันที่จะขยายออกไปเพื่อรองรับสังคมผู้สูงอายุอย่างสมบูรณ์แบบและในช่วงบ่ายของวันนี้จะมีการเปิดตัวโครงการ Saturday School ที่จะเปิดพื้นที่การเรียนรู้ การทำกิจกรรมที่โรงเรียนในวันหยุด เสาร์-อาทิตย์ เพื่อให้มีกิจกรรมสร้างอาสาสมัคร ซึ่งทั้ง 3 โครงการเป็นส่วนที่จะช่วยให้สังคมก้าวหน้าไปได้